พระราชกฤษฎีกามอบอำนาจของรัฐมนตรีตามมาตรา 8 แห่งพระราชบัญญัติจัดการฝึกและอบรมเด็กบางจำพวก พุทธศักราช 2479 ให้อธิบดีกรมราชทัณฑ์ทำการแทน พ.ศ. 2499
พระราชกฤษฎีกา
พระราชกฤษฎีกา
มอบอำนาจของรัฐมนตรีตามมาตรา ๘ แห่ง
พระราชบัญญัติจัดการฝึกและอบรมเด็กบางจำพวก
พุทธศักราช ๒๔๗๙
ให้อธิบดีกรมราชทัณฑ์ทำการแทน
พ.ศ. ๒๔๙๙
 

ภูมิพลอดุลยเดช ป.ร.
ให้ไว้ ณ วันที่ ๒ ตุลาคม พ.ศ. ๒๔๙๙
เป็นปีที่ ๑๑ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้าฯ ให้ประกาศว่า

โดยที่เป็นการสมควร
มอบอำนาจของรัฐมนตรีตามมาตรา ๘ แห่งพระราชบัญญัติจัดการฝึกและอบรมเด็กบางจำพวก
พุทธศักราช ๒๔๗๙ ให้อธิบดีกรมราชทัณฑ์ทำการแทน

อาศัยอำนาจตามความในมาตรา ๙๕
ของรัฐธรรมนูญแห่งราชอาณาจักรไทยพุทธศักราช ๒๔๗๕ แก้ไขเพิ่มเติม พุทธศักราช ๒๔๙๕
และมาตรา ๑๕ แห่งพระราชบัญญัติระเบียบบริหารราชการแผ่นดิน พ.ศ. ๒๔๙๕
ซึ่งได้แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๓) พ.ศ.
๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดั่งต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกามอบอำนาจของรัฐมนตรีตามมาตรา ๘
แห่งพระราชบัญญัติจัดการฝึกและอบรมเด็กบางจำพวก พุทธศักราช ๒๔๗๙ให้อธิบดีกรมราชทัณฑ์ทำการแทน
พ.ศ. ๒๔๙๙

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ อำนาจของรัฐมนตรีตามมาตรา ๘
แห่งพระราชบัญญัติจัดการฝึกและอบรมเด็กบางจำพวก พุทธศักราช ๒๔๗๙
ให้อธิบดีกรมราชทัณฑ์ทำการแทนในนามรัฐมนตรี
ได้ด้วย
มาตรา ๔ ให้รัฐมนตรีว่าการกระทรวงมหาดไทย
รักษาการตามพระราชกฤษฎีกานี้


ผู้รับสนองพระบรมราชโองการ
จอมพล ป. พิบูลสงคราม
นายกรัฐมนตรี

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากรัฐมนตรีว่าการกระทรวงมหาดไทยต้องปฏิบัติการตามกฎหมายต่าง ๆ อยู่หลายฉบับ
ทำให้ไม่มีเวลาที่จะพิจารณางานในหน้าที่สำคัญ ๆ ได้โดยละเอียดถี่ถ้วน
สมควรมอบอำนาจตามพระราชบัญญัติจัดการฝึกและอบรมเด็กบางจำพวก พุทธศักราช ๒๔๗๙
บางมาตรา ให้อธิบดีกรมราชทัณฑ์ทำการแทนได้ด้วย

























วิมล/ผู้จัดทำ
เลิศศักดิ์/ผู้ตรวจ
๒/กุมภาพันธ์/๒๕๕๔


[๑] ราชกิจจานุเบกษา
เล่ม ๗๓/ตอนที่ ๘๔/หน้า ๑๑๔๐/๑๖ ตุลาคม ๒๔๙๙